
Wakasan ang di pantay na relasyon 
sa US! Parusahan ang traydor 
na si Arroyo! 


alaking katrayduran at paninikluhod 
M: interes ng US ang pagsusuko ng 
rehimeng Arroyo kay Lance 

Corporal Daniel Smith sa 
kustodiya ng US noong 
Disyembre 29. Walang NG 
kasinggarapal na 
ipinamalas ni 
Gloria Arroyo 
ang kanyang 
pagkatuta sa im- 
peryalismong US 
nang kanyang 
iutos na ili- 

lapastangan sa biktimang si "Nicole." 
Ito ay aroganteng pagwawasiwas ng ka- 
pangyarihang superpower ng US, kasuk- 


pat mula lam-suklam na pagpapakatuta ng re- 
sa Makati : himeng Arroyo at tahasang pag-alipus- 
City Jail f ta sa pambansang dignidad ng mamama- 
tungo sa US yang Pilipino. 


Patagong itinakas ng gubyernong Arroyo si 
nong nahatulan sa salang paggahasa sa Pilipi- Smith mula sa Makati City Jail at ibinigay sa US 
nang si "Nicole." Embassy sa laking takot na putulin ng US ang 

Malaking kabulastugan ang sinasabi ni Arroyo ayuda militar nito sa Pilipinas. Hayok na hayok si Ar- 
na iniutos niya ang pagsusuko kay Smith sa US "alin- royo sa ayudang ito para magamit niyang pansuhol sa 
sunod sa kapakanan at interes ng Pilipinas" at sa la- mga bulok at pasistang heneral na sumusuhay sa ka- 
yuning "iligtas ang estratehikong relasyon" ng US at nyang paghahari. Asang-asa rin siya sa mga segunda- 
Pilipinas na nanganganib na masira sa aniya'y di pag- manong sandata para ipanlaban sa mga rebolusyonar- 
tupad sa Visiting Forces Agreement (VFA). Katunayan, yong pwersa at ipanduro sa mamamayan. Tahasang 
ang pagsusuko kay Smith sa kustodiya ng US ay pag- inamin ni Chief Presidential Legal Counsel Sergio 
gahasa sa soberanya ng Pilipinas at karagdagang pag- Apostol na “wala tayong mapagpipilian kundi ibalik si 


Embassy ang sundalong Amerika- 


Mga tampok Itinakas ni Arroyo P125 dagdag sa sahod, | Kaguluhan, himagsikan 
. . si Daniel Smith ipinasa sa Kongreso sa Iraq, lalong titindi 
sa isyung tto... PAHINA 3 PAHINA 6 PAHINA 10 


Smith sa US Embassy dahil ang 
ekonomya natin ay nananatiling 
nakasalalay sa America.” 

Mismong si US President George 
W. Bush ang nagbabala kay Gloria 
Arroyo na kailangang tupdin ang 
VFA at ibalik sa kanila si Smith. At 
upang bigyang-diin ang puntong 
ito at igiit ang pagbawi kay Smith, 
kinansela ng US ang nakatakdang 
Balikatan joint military exercises at 
ipinatigil ang lahat ng "rekonstruk- 
syon" sa Mindanao at mga diuma- 
no'y "humanitarian mission" ng 
mga tropang Amerikano sa mga lu- 
gar na tinamaan ng mga sakuna. 
Pinalalabas nilang malaking kawa- 
lan para sa mamamayang Pilipino 
ang pagpapatigil sa mga ito. 

Sa paggigiit nitong ibalik si 
Smith sa awtoridad ng US, binastos 
at sinagasaan ng papet na rehi- 
meng Arroyo ang mga batas, korte 
at prosesong hudisyal na umiiral sa 
Pilipinas. Ginawa ang paglipat 
nang madalian at sa panakaw na 
paraan disoras ng gabi at sa pana- 
hong sarado ang mga korte upang 
maiwasan ang agarang malakas na 
reaksyon ng mamamayan at ang 
anumang maithahadlang ng korte. 

Sa pagpapatakas kay Smith, ni- 
lapastangan at pinangunahan ng re- 


..ang pagsusuko kay Smith sa kustodiya ng 
US ay paggahasa sa soberanya ng Pilipinas at 
karagdagang paglapastangan sa biktimang si "Nicole." 


himeng Arroyo ang Court of Appeals 
(CA) na naghahanda noon na magla- 
bas ng desisyon sa petisyon ni 
Smith. Kaya gayong ang desisyon ng 
CA noong Enero 2 ay sumuporta sa 
naunang desisyon ni Judge Benja- 
min Pozon na ikulong at panatilihin 
si Smith sa Makati City Jail, ito'y 
nawalan na ng saysay at bisa dahil 
sa aktwal ay ibinalik na ni Arroyo si 
Smith sa poder ng US Embassy. 
Iginigiit ng gubyernong US at 
Arroyo na ang pagbabalik kay 
Smith sa US Embassy ay alinsunod 
sa mga probisyon ng VFA. Ang sad- 
yang malalabong probisyon nito ay 
kinasangkapan nila sa mga manio- 
bra at pangangatwirang sa katuna- 
ya'y lampas-lampas na rin sa VFA. 
Sa kanilang pagdadahilan, lalo la- 
mang nilang ibinubunyag ang di 
pantay at mapang-aping katangian 
ng VFA at pagiging taliwas nito sa 
interes ng mamamayang Pilipino. 
Lalong nagiging malinaw na ang 
tanging layunin ng VFA ay ang 
pagtatanggol sa mga interes ng US 


at mga pwersang militar nito sa Pi- 
lipinas. Ni ayaw na ring pag-usa- 
pan ng US ang anumang susog dito 
na gustong ihabol ng ilan para 
umano remedyuhan ang tumampok 
na mga kontradiksyon nito sa mga 
batas at prosesong hudisyal na 
umiiral sa Pilipinas. 

Nagkakamali ang US at ang pa- 
pet na rehimeng Arroyo sa tan- 
tyang maiiwasan at matatakasan 
nila ang galit at pagtutol ng ma- 
mamayang Pilipino. Ang pagpapa- 
takas sa kriminal na sundalo ng US 
mula sa kulungan at hurisdiksyon 
ng Pilipinas at ang pagtatanggol 
nila sa VFA at sa kabuuang ma- 
pang-api at mapang-abusong do- 
minasyon ng US sa bansa ay hindi 
maaaring "unawain" ng mamama- 
yang Pilipino, tulad ng gusto ni 
Arroyo. Sa halip, bunga ng mga ito 
ay lalo pang itinutulak ng US at ng 
rehimeng Arroyo ang mamamayang 
Pilipino na sumiklab sa galit, mag- 
kaisa at pag-ibayuhin ang laban sa 
patuloy na pagdidikta, panghihi- 
masok at pang-aabuso ng US sa 


Pilipinas. 

Nagkakaisa ang mamamayang 
Pilipino sa sigaw na ibalik sa kulu- 
ngan sa Pilipinas si Smith bilang 
parusa sa kanyang krimen. Nagka- 
kaisa rin ang mamamayang Pilipino 
sa pagsigaw na ibasura ang Visiting 
Forces Agreement, ang US-RP Mu- 
tual Defense Pact at katulad na 
mga di pantay na kasunduan, at 
wakasan na ang mapang-aping re- 
lasyon ng US at Pilipinas. At nag- 
kakaisa rin ang mamamayang Pili- 
pino na singilin, parusahan at pa- 
talsikin sa poder si Gloria Arroyo at 
lahat ng kanyang mga kasabwat sa 
pagtatraydor sa bayan at pagtata- 
guyod sa interes ng dayuhang ka- 
pangyarihan. ABI 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Itinakas ni Arroyo si Daniel Smith 


inulantang ang buong bayan 
Geo gabi ng Disyembre 29 

nang walang sabi-sabi at wa- 
lang kautusan ng korte ay inilikas 
ng Malakanyang si Lance Corporal 
Daniel Smith mula sa Makati City 
Jail at isinuko sa kapangyarihan ng 
US. Nakakulong si Smith sa Makati 
City Jail mula noong Disyembre 4 
alinsunod sa kautusan ni Judge 
Benjamin Pozon ng Makati Region- 
al Trial Court na siyang humatol kay 
Smith sa salang paggahasa kay 
"Nicole." 

Ang kautusang ilabas si Smith 
ay nanggaling mismo kay Gloria Ar- 
royo at isinakatuparan ng mga 
upisyal ng Department of Local 
Government at tauhan ng PNP at 
Bureau of Jail Management and 
Penology. Ilang oras bago ito iutos 
ng presidente, madaliang nagkon- 
sultahan sina Arroyo at ang mga 
upisyal ng US Embassy sa isang 
pulong sa Baguio City. 

Isang malaking anomalya sa 
prosesong ligal ang biglang paglili- 
pat kay Smith sa US Embassy. Ayon 
sa batas ng reaksyunaryong gubyer- 
no, tanging ang korte ang may ka- 
pangyarihan na mag-utos ng pag- 
kukulong at paglilipat sa sinumang 
bilanggo. Ngunit iniutos ng Mala- 

kanyang ang paglilipat kay Smith 
habang mayroon pang kasong naka- 
salang sa Court of Appeals (CA) na 
mismong si Smith ang nagsampa. 

Isinampa ng mga abugado ni 
Smith ang petisyon sa CA noong Di- 
syembre 15. Ani Smith, "inabuso" 
ni Judge Pozon ang kanyang ka- 
pangyarihan nang tanggihan niya 
ang unang petisyong ilipat si Smith 
sa US Embassy. Iginiit ng panig ni 
Smith na alinsunod sa mga probi- 
syon ng Visiting Forces Agreement 
(VFA), ang sinumang sundalong 
Amerikano na nasampahan ng kaso 
ay kailangang ipailalim sa kustodiya 
ng US "habang hindi pa tapos ang 
mga prosesong hudisyal." Inilinaw 
ni Pozon na ang "prosesong hudi- 
syal" ay nagtapos nang hatulan niya 
si Smith noong Disyembre 4. 

Ang bagong petisyong inihain 
sa CA ay itinaguyod mismo ng Ma- 
lakanyang at US Embassy. Bukod sa 
pagsusumite ng kasunduang pinir- 
mahan ni US Ambassador Kristie 
Kenny at Foreign Affairs Sec. Alber- 
to Romulo, sumuporta ang Mala- 
kanyang sa pamamagitan ng isinu- 
miteng dokumentong pirmado nina 
Executive Secretary Eduardo Ermita 
at Solicitor General Eduardo Nachu- 
ra. Katulad ng petisyon ni Smith, 
iginiit kapwa 
ng US Embassy 
at Malakanyang 
na alinsunod sa 
VFA ay kaila- 
ngan siyang 
ipailalim sa 
kustodiya ng US 
"habang hindi 
pa tapos ang 
mga prosesong 
hudisyal." 

Binalewala 
ng Malakanyang 
kahit ang sarili 
nitong petisyon 
sa CA at isina- 


katuparan ang paglilipat kay Smith 
mula sa Makati City Jail patungo sa 
US Embassy. Minadali ng Malakan- 
yang at gubyernong US ang paglili- 
pat kay Smith dahil inaasahan ni- 
lang hindi kakatigan ng CA ang ka- 
nilang petisyon. 

Inilabas ng CA noong Enero 2 
ang desisyon nito na kumakatig sa 
naunang desisyon ni Pozon at nag- 
gigiit na marapat manatili si Smith 
sa Makati City Jail. Gayunpaman, 
ang desisyong ito ay nawalan ng 
saysay dahil sa aktwal ay wala na si 
Smith sa kulungan at wala na sa 
saklaw ng kapangyarihan ng korte. 


ng isinagawang paglilipat kay 

Smith ay kaagad na nag-udyok 
ng matitinding pagbatikos at pro- 
testa. Sunud-sunod na mga kilos- 
protesta ang inilulunsad ng iba't 
ibang sektor sa harap ng US Em- 
bassy upang igiit ang pagbabalik 
kay Smith sa kulungan bilang paru- 
sa sa kanyang krimen at upang 
batikusin ang rehimeng Arroyo sa 
malaking kataksilan nito sa bayan. 
Dagdag dito, nagbitiw din bilang 
Undersecretary of Foreign Affairs at 
tagapangulo ng Presidential Com- 
mission on the RP-US Visiting 
Forces Agreement si Zosimo Pare- 
des bilang protesta sa ginawa ng 
Malakanyang. 

Kaalinsabay ng mga ito, lalo pa 
ngayong lumalawak ang panawa- 
gang ibasura ang VFA matapos tu- 
mampok ang pagkatagibang ng ka- 
sunduan at pagiging mapang-api at 
mapangyurak nito sa mamamayang 
Pilipino. 

Nagawa man ng Malakanyang at 
ng US na maibalik si Smith sa US 
Embassy, nagtagumpay lamang sila 
sa higit na pagpapaalab ng patriyo- 
tismo ng mamamayan. Hindi pa ta- 
pos ang laban. Asahang lalo pang 
sisigla at dadagundong ang mga 
protesta sa mga darating na araw. IŒ 

Bakit ayaw pagtibayin 
ni Arroyo ang ICC 


ng paggigiit ng US na dapat nitong hawakan si 

Lance Corporal Daniel Smith kahit nahatulan na 
siya sa krimeng panggagahasa at nakakulong na sa 
isang bilangguan sa Pilipinas ay nakapagpatingkad sa 
aroganteng pananaw ng US na ang mga tropa nitong 
nagkasala ay hindi dapat ipailalim sa mga batas at 
prosesong hudisyal ng ibang bansa gaano man karu- 
mal-dumal ang kanilang krimen. 

Isa sa mga bunga ng gayong pananaw ang patuloy 
na pagtanggi ng US at maging ng tuta nitong si Gloria 
Arroyo na ratipikahan ang International Criminal Court 
(ICC). Sa halip, itinutulak ng US ang pag-iral ng mga 
katulad ng Visiting Forces Agreement (VFA) sa mga 
bansa kung saan ipinadadala at pinalalahok sa mga 
aktibidad militar ang mga tropang Amerikano. Ang 
mga VFA na pinaiiral ng US ay mga di patas at ma- 
pang-aping kasunduang nagtitiyak na napoproteksyu- 
nan higit sa lahat ang interes ng US at ng mga sun- 
dalo nito. 

Pormal na itinatag ang ICC noong 2003 alinsunod 
sa Rome Statute ng 1998, isang tratadong pinirmahan 
ng 139 bansa, kabilang ang Pilipinas at ang US. Binig- 
yan ng pandaigdigang tratadong ito ang ICC ng ka- 
pangyarihan na litisin ang mga gubyerno at indibid- 
wal na nagkasala ng henosidyo, mga krimen laban sa 
sangkatauhan at mga krimen sa digma. 

Pagsapit ng kalagitnaan ng 2006 ay umabot na sa 
104 bansa ang pormal na nakapagratipika ng ICC. Ang 
US at Israel na parehong kabilang sa mga nagratipika 
sa ICC noong Disyembre 2001 ang tanging bumawi ng 
kanilang mga lagda. Binawi ng US ang pirma nito 
noong Mayo 2002. 

Para lalong pahinain ang ICC, itinulak ni Pres. 
George W. Bush ng US ang pagpapasa sa US Congress 
ng American Service Members Protection Act (ASPA) 
noong Agosto 2002 para proteksyunan ang mga sun- 
dalong Amerikano at sikaping mailibre sila sa saklaw 
ng ICC o anupamang korte labas sa US. Sa paglulunsad 
ni Bush ng "gera laban sa terorismo" at paglawak na 
ng saklaw nito sa Afghanistan, Pilipinas, Georgia, Ye- 
men at iba pang bansa, nangamba ang gubyerno at 
militar ng US sa dami ng maaaring isampang kaso 
laban sa US at mga pwersang militar nito. 

Di sumang-ayon ang United Nations (UN) na ilibre 
ang US sa mga obligasyon nitong tumalima sa tratado 
kahit binawi na nito ang pagkilala sa ICC. Subalit 
taun-taong nahihiling dati ng US sa UN na ipwera ang 
mga tropang Amerikano sa saklaw ng ICC. Hindi na 
ipinagkaloob ng UN ang pribilehiyong ito mula nang 

MATATAGUMPAY NA OPENSIBA NG BHB Kk 


11 armas nasamsam 
ng BHB sa Aurora 
at Surigao del Norte 


abing-isang malalakas na armas ang nasamsam 
| ng Bagong Hukbong Bayan (BHB) sa dalawang 


walang putok na reyd nitong Disyembre at 
Enero sa Aurora at Surigao del Norte. Dalawa ring 
upisyal ng Philippine National Police (PNP) ang na- 
patay nang ambusin ng mga Pulang mandirigma 
ang isang komboy ng militar at pulisya sa Agusan 
del Sur noong Disyembre. 

Sa Aurora, nakakumpiska ang BHB ng apat na 
riple at isang M79 grenade launcher nang salakayin 
nito ang isang presinto ng PNP sa Maria Aurora ni- 
tong madaling araw ng Enero 4. Mabilis na nakon- 


Sundan sa “11 armas...,” sa pahina 5 


nalantad sa buong mundo ang mga pang-aabuso ng 
mga sundalo ng US sa mga bilanggong Iraqi noong 
2004. 

Pinipilit ngayon ng US ang lahat ng hawak nitong 
mga papet na rehimen, kabilang ang gubyernong Ar- 
royo na huwag ratipikahan ang ICC. Nakasaad sa ASPA 
na alinmang gubyernong magpapatibay sa ICC ay ta- 
tanggalan ng US ng lahat ng ayuda militar, kaya hang- 
gang ngayon ay tumatanggi si Arroyo na isumite sa 
Senado ang tratado upang pormal itong maratipika- 
han. 

Muling tumambad sa publiko noong Agosto ang 
pagtanggi ng rehimeng Arroyo na pagtibayin ang ICC 
nang gawing kundisyon ng European Union (EU) ang 
pagpirma rito ng Pilipinas para mabigyan ng ayudang 
pang-ekonomya ang bansa o makapasok ito sa mga 
kasunduang pangkalakalan sa EU. Kabi-kabilang bati- 
kos ang tinanggap noon ni Arroyo sa Europe dahil sa 
marumi niyang rekord ng paglabag sa karapatang-tao. 
Kaysa suwayin niya ang US ay pinili ni Arroyo na ma- 
bigo sa pakikipagkasundo sa EU. 

Isa pang dahilan ng pagtanggi ni Arroyo na lagda- 
an ang ICC ang mahigit 800 nang kaso ng mga 
pagpaslang at mahigit 200 nang kaso ng pagdukot sa 
mga lider at myembro ng mga progresibong organisa- 
syon na isinasagawa ng kanyang mga armadong gala- 
may. Ang sistematikong mga paglabag ng kanyang re- 
himen sa karapatang-tao ay batayan para makasuhan 
si Arroyo ng mga krimen laban sa sangkatauhan. W 

“11 armas...,” mula sa pahina 4 


trol ng mga gerilya ang presinto 
dahil tulog ang dalawang pulis na 
gwardya rito nang sumalakay ang 
BHB. 

Sa Surigao del Norte, anim na- 
mang malalakas na armas ang na- 
samsam ng 6th Platoon ng Pulang 
Diwata Command ng BHB nang sa- 
lakayin nito bandang alas-6 ng 
umaga noong Disyembre 23 ang 
bahay ng despotikong meyor ng 
Malimono, Surigao del Norte na si 
Clemente "Loloy" Sandigan Jr. Na- 
kumpiska ang dalawang M16, da- 
lawang M14, isang M79 grenade 
launcher, isang karbin, 57 maga- 
sin, walong military vest at mahi- 
git isang libong bala. 

Si Sandigan ay retiradong ko- 
ronel ng dating Integrated Natio- 
nal Police. Gawi na niyang magha- 
sik ng lagim sa kanyang bayan 
laluna tuwing may eleksyon. May 
inaarmasan siyang mga abusadong 
sibilyang pawang may mga krimi- 
nal na rekord. Ang mga armadong 
goons na ito ang responsable sa 
panununog ng mga bahay, panini- 
ra ng mga kagamitan sa hanapbu- 
hay, panunutok ng baril, arbitrar- 
yong pamamaril, sapilitang pag- 
pasok sa mga bahay, pambubug- 
bog at iba pang paraan ng pagba- 
banta. Dahil sa takot, marami- 
rami nang mga residente ang napi- 
litang lumikas. 

Bago ito, dalawang upisyal ng 
PNP, kabilang si Insp. Enrico Bam- 
ba, hepe ng pulisya sa San Luis, 
Agusan del Sur ang napatay nang 
ambusin ng BHB ang kanilang 
komboy sa Sityo Bayanihan, Bara- 
ngay Robaco, San Luis noong alas- 
3 ng hapon ng Disyembre 20. Na- 
patay din ang kanyang deputy na 
si SPO2 Espiridion Palma. Sina 
Bamba at Palma ay kasama sa ti- 
nambangang komboy ng mga tau- 
han ng 42nd IB. Nasugatan din sa 
ambus ang di pa malamang bilang 
na mga sundalo. ABI 

Tuso at walang kwenta 
ang tigil-putukan ng AFP 


noong Pasko 


apat na araw na suspension of offensive military operations (SOMO) 


Tuo huwad at walang kwenta ang deklarasyon ng Malakanyang ng 


noong nakaraang Pasko at Bagong Taon. Katulad ng nagdaang mga 
deklarasyon ng reaksyunaryong rehimen, ginamit lamang ito ng mga 
reaksyunaryong armadong pwersa bilang kober sa paghahanap ng mga 
pagkakataon para patraydor na makaatake sa mga yunit ng Bagong 
Hukbong Bayan at rebolusyonaryong baseng masa, kasabay ng patuloy 
na pananalakay sa mga aktibista at iba pang oposisyon. Di iilang pag- 
kakataon sa nakaraan na may deklarado ring SOMO ang gubyerno subalit 
naglulunsad pa rin ang militar ng mga atake sa mga yunit ng BHB at 
sa mga pinagsususpetsahang sumusuportang masa. Katunayan, noong 
Disyembre 31, na saklaw ng SOMO ng AFP, ay pinaslang ng mga death 
squad nito si Rodolfo Alvarado, provincial coordinator ng Bayan Muna 


sa Albay. 


Walang nakitang dahilan ang 
PKP upang suklian ang mapanlin- 
lang na deklarasyong SOMO ng 
isang rehimeng walang kapantay 
ang karahasan at terorismo laban 
sa mamamayan. Sa halip, nanana- 
wagan ang PKP sa mga rebolusyo- 
naryong pwersa at masa na mag- 
matyag sa mga patraydor na atake 
ng kaaway laluna tuwing may 
ganitong okasyon at patindihin pa 
ng BHB at ng rebolusyonayong 
mamamayan ang digmang bayan 
laban sa bulok, papet at pasistang 
rehimeng Arroyo. 

Ang panawagang ito ay nila- 
man din ng pahayag ng Komite 
Sentral sa pagdiriwang ng ika-38 
anibersaryo ng pagkakatatag ng 
PKP noong Disyembre 26. Ipina- 
hayag ng PKP na hangad ng rebo- 
lusyonaryong kilusan at ng samba- 
yanan na mapatalsik ang nagha- 
haring pangkating Arroyo sa la- 
long madaling panahon lalo na sa 
harap ng pagmamaniobra nitong 
patagalin pa ang sarili sa poder. 
Hinikayat ng pamunuan ng Partido 
ang mga rebolusyonaryong pwersa 
na "gawin ang lahat ng posible at 
kinakailangan upang ilantad ang 


mga krimen ng rehimen sa samba- 
yanan para mahiwalay, mapahina 
at mapatalsik ito sa poder." 

Gayunman, sakaling tumagal 
pa sa kapangyarihan ang rehimeng 
Arroyo sa pamamagitan ng pagga- 
mit ng dahas at panlilinlang, ayon 
pa sa PKP, "ang lahat ng rebolus- 
yonaryong pwersa ay magkakaroon 
ng sapat na pagkakataon upang 
humalaw ng lakas mula sa mala- 
wak na nagkakaisang prente at sa 
kilusang masa (at) makapagpapa- 
lawak at makapagpapaigting ng 
digmang bayan habang ang mala- 
wak na masa ng sambayanan ay 
nagsisikap na humulagpos sa di 
mabatang pang-aapi at pagsasa- 
mantala ng rehimeng Arroyo." 

Kasabay nito, nanawagan ang 
PKP sa kasapian nito na samanta- 
lahin ang mga umiigting na paki- 
kibaka para palawakin ang hanay 
nito. Anito, "ang masinsin at ma- 
laganap na armado at ligal na mga 
anyo ng pakikibaka ay tuluy-tuloy 
na nagluluwal ng mga bagong rek- 
rut na may malakas na motibasyon 
at militansya." 

P125 dagdag sa sahod, ipinasa sa Kongreso 


itong taon matapos itong 
Pu: iharap sa Kongreso, na- 

ipasa nitong Enero 4 ang pa- 
nukala ni Rep. Crispin "Ka Bel" Bel- 
tran ng partidong Anakpawis na ipa- 
tupad ang pambansa at lahatang 
(across-the-board) P125 dagdag sa 
arawang sahod para sa mga mang- 
gagawa sa pribadong sektor. Kahit 
pa kulang na kulang ang itinatakda 
nitong umento kumpara sa araw- 
araw na pangangailangan, itinutu- 
ring itong mahalagang tagumpay sa 
pakikibaka ng mga manggagawa pa- 
ra sa pambansang umento sa sahod. 

Nang pagbotohan ito sa Kon- 
greso, wala ni isang tumutol sa ka- 
bila ng pagiging maka-Arroyo ng 
nakararami roon. Inaasahang mai- 
papasa rin ito sa Senado. Gayunpa- 
man, malamang na di aaprubahan 
ni Arroyo ang panukalang batas na 
ito, laluna't kinakatigan niya at ng 
mga punong upisyal sa kanyang 
gabinete ang matinding pagtutol 
dito ng malalaking kapitalistang 
dayuhan at kumprador. 

Nang unang ipanukala ito ni Ka 
Bel noong 2001 bilang kinatawan 
pa noon ng Bayan Muna sa Kongre- 
so, umaabot na sa P445.53 ang pa- 
ngangailangan sa pang-araw-araw 
ng isang anim-kataong pamilya pa- 
ra mabuhay nang disente. Sa kabi- 
lang banda, ang pinakamataas na 
minimum na arawang sahod noon 
ay P250 na natatanggap lamang ng 
mga manggagawa sa National Capi- 
tal Region. Umaabot lamang sa 

P222.42 ang pambansang abe- 
reyds, ayon sa datos ng Department 
of Labor and Employment (DOLE). 

Taun-taon nadaragdagan ng 
mahigit P40 ang halagang kinakai- 
langan para mabuhay nang disente 
ang anim-kataong pamilya sa ba- 
wat araw, ayon mismo sa mga da- 
tos ng gubyerno. Umabot ito sa 
P695 noong 2006 at ngayong 2007 
tinatayang aabot na ito sa P750. 
Sa kabila nito, sa pamamagitan ng 
mga Regional Wage Board (RWB), 
naitaas lamang hanggang P283.67 
ang abereyds na minimum na sa- 
hod o P38.67 sa loob ng nakaraang 
anim na taon! 

Ang matagal nang iginigiit ng 
mga manggagawa na P125 dagdag 
sa arawang sahod ay hinihiling ni- 
lang ibigay sa kanila nang buo. Pe- 
ro dahil sa mga pagtawad ng Kon- 
greso, makukumpleto lamang ito sa 
loob ng tatlong taon---P45 sa 2007 
at tig-P40 sa susunod pang dala- 
wang taon. Tuluyan mang maisaba- 
tas at masimulang isakatuparan ito 
ngayong taon, sapat lamang ang 
umento para punuan ang halagang 
naidaragdag taun-taon para mabu- 
hay sila nang disente. Kukulangin 
pa rin ang mga manggagawa ng 
mahigit P400 o mahigit kalahati 
ng kanilang mga batayang arawang 
pangangailangan sa susunod na 
tatlong taon. 

Gayunpaman, kung tuluyang 
maisasabatas ang umento sa sa- 
hod, makapagbibigay ito ng kagyat 


Muli ring ipinahayag ng PKP ang atas nito sa BHB na kamtin ang 
rebolusyonaryong hustisya para sa lahat ng mga biktima ng nagpapa- 
tuloy na kampanya ng terorismong estado ng rehimeng Arroyo. Inata- 
san nito ang BHB na parusahan ang "pinakamasasahol na naghahasik 
ng mga paglabag sa karapatang-tao at mangungurakot." Dagdag pa ng 
PKP, "ang pinakamainam na pagkakataon para arestuhin o sagupain 
ang mga halimaw ng rehimeng Arroyo ay kapag sila ay mabilis na bu- 


mubulusok sa pulitika.” 

ABI 


na bahagyang kaluwagan sa mil- 


yun-milyong manggagawa. Mas 
malaki pa rin ang mga taunang 
dagdag na ito kumpara sa kakaram- 
pot na mga umentong pinahihintu- 
lutan ng mga RWB na sa matagal 
na panaho'y siyang tanging nagpa- 
pasya sa anumang pagtataas sa 
minimum na sahod para lamang sa 
kani-kanilang saklaw na rehiyon. 
Ang mga RWB ay kinabibilangan ng 
mga kinatawan ng mga kapitalista, 
ng maka-negosyanteng Department 
of Labor and Employment at ng 
mga dilawang unyon. 

Isang malaking pampulitikang 
tagumpay kung maisasabatas ang 
pambansang umento sa sahod. Pro- 
dukto ito ng matiyagang pagsisi- 
kap at kolektibong mga aksyon ng 
nga manggagawa para labanan ang 
kawalang-katarungan, karalitaan at 
papaliit na sahod. Ang pamban- 
sang umento sa sahod ay matagal 
nang iginigiit ng mga manggagawa 
sa harap ng pamimilit ng mga reak- 
syunaryo na idaan sa mga RWB ang 
proseso ng pagtataas ng sahod na 
ginagamit upang hati-hatiin ang 
mga manggagawa at pahinain ang 
kanilang pagkakaisa. Kung maisa- 
sabatas, ang Kongreso ay magiging 
signipikanteng larangan ng pakiki- 
baka para sa dagdag na sahod kung 
saan mas maikokonsentra ang ko- 

lektibong lakas ng mga manggagawa sa buong bansa. 

Paulit-ulit na idinadahilan ni Arroyo at ng mga pu- 
nong upisyal niya ang pananakot ng malalaking dayuhan 
at kumprador na kapitalista na ang pagsasabatas ng ma- 
laking pagtataas ng sahod ay magbubunga umano ng 
maramihang pagsasara ng mga kumpanya at pagtatang- 
gal sa trabaho ng milyun-milyong manggagawa. Taliwas 
ito sa ulat na isinumite ng gubyerno kaugnay ng nagla- 
lakihang kita ng malalaking kapitalistang dayuhan at 
kumprador nitong mga nakaraang taon. 

Gaano man kalakas ang reaksyon, gaano man kati- 
gas ang mga balakid na inilalagay ng mga reaksyunar- 
yo, bulok at anti-manggagawang upisyal ng gubyerno 
at ganid na malalaking kapitalista at anuman ang mga 
hirap at sakripisyong kailangang daanan nila, hindi 
titigil ang mga manggagawa sa kanilang pakikipagla- 
ban para sa makatarungan at nakabubuhay na sahod at 
iba pang karapatan. Ang usapin ng nakabubuhay na 
sahod ay di lamang buhay-at-kamatayang pakikibaka 
para sa kanila. Bahagi ito ng tuluy-tuloy na pakikibaka 
ng uring manggagawa para wakasan ang kasalukuyang 
mapagsamantala at mapang-aping sistema. ABI 


Executive Order 366, 
tinututulan 


a ng mga kawani ng gubyerno, kasama 
ang mga progresibong partido, ang Executive Or- 
der 366 ng rehimeng Arroyo, o ang pakanang "rasyu- 
nalisasyon" ng burukrasyang sibil na nangangahulu- 
gan ng malawakang pagtatanggal ng mga kawani sa 
iba't ibang ahensya. 

Sa tangkang ilusot ito, tusong itinali ni Arroyo 
sa pakanang ito ang panukalang pag-umento sa 
sweldo ng mga kawani mula Hulyo 2007. Katulad ng 
mga manggagawa, malaon nang nananawagan para 
sa dagdag na P3,000 kada buwan ang mga kawani 
upang matugunan ang kanilang mga batayang pa- 
ngangailangan. Tumatanggap lamang ng P5,082 ka- 
da buwan ang pinakamababang kawani ng gubyerno, 
gayong umaabot sa minimum na P16,900 ang buwa- 
nang pangangailangan nila at ng kanilang mga pa- 
milya. 

Subalit alinsunod sa EO 366, di hamak na mas 
malalaki ang tatanggaping dagdag na sweldo ng pa- 
munuan ng iba't ibang burukrasya kumpara sa mga 
ordinaryong kawani. Pinakamalaki ang idaragdag sa 
sahod ng presidente (143%) at mga myembro ng ga- 
binete (147%) habang tatanggap lamang ng 14-29% 
na dagdag sa sahod ang mga kawaning nasa maba- 
babang antas. ABI 

Pagtaas ng matrikula 
sa UP, mahigpit 
na tinututulan 


itong Disyembre 15, inaprubahan ang hang- 
Nes 300% pagtaas ng matrikula at iba pang 

mga bayarin sa University of the Philippines 
(UP). Pinagtibay ito ng Board of Regents (BOR) ng 
UP sa kabila ng malawakang pagtutol at protesta ng 
mga estudyante at guro. Tusong binago ng BOR ang 
lugar ng pulong nito kaya't di nakadalo ang kinata- 
wan ng mga estudyante at guro, na kapwa tutol sa 
desisyon. 

Alinsunod sa desisyon ng BOR, ang singil sa ba- 
wat academic unit ay tataas mula P300 tungong 
P1,000 sa mga kampus ng Diliman, Manila at Los 
Baños; at mula P200 tungong P600 sa mga kampus 
ng Baguio, Visayas at Mindanao. Tataas naman ang 
miscellaneous fees mula P600 tungong P2,000 para 
sa mga kampus ng Diliman, Manila, at Los Baños; 
mula P595 tungong P1,405 sa mga kampus ng 
Baguio at Visayas; at mula P830 tungong P1,640 
para sa Mindanao. Ipatutupad ang bagong bayarin 
sa mga freshman sa susunod na semestre. 

Labinlima ang minimum na rekisitong academic 
unit na kinukuha ng mga estudyante sa isang se- 
mestre. Dati'y P5,000 hanggang P9,000 ang kada- 
lasang binabayaran ng isang estudyante bawat se- 
mestre sa UP. Sa inaprubahang bagong bayarin, 
aabot na sa P17,000 hanggang P20,000 ang kaila- 
ngang bayaran para sa matrikula at miscellaneous 
fees. 

Kasabay ng pagtaas ng matrikula, nirebisa rin 
ng BOR ang Socialized Tuition and Financial Assis- 
tance Program (STFAP). Ang STFAP ay isang iskema 
ng paniningil ng matrikula kung saan itinatakda ang 

bayarin ayon sa kita ng magulang. 
Inilalarawan itong isang sistemang 
"progresibo" dahil ang mga estu- 
dyante raw ay "pinagbabayad ayon 
sa kakayahang magbayad." Ito'y 
tusong propaganda para pagtak- 
pan ang tunay na layunin nitong 
magpalitaw ng pinakamalaking po- 
sibleng pondo mula sa matrikula, 
bagay na malaking kabalintunaan 
para sa isang pampublikong uni- 
bersidad na dapat ay nagbibigay 
ng libreng serbisyong pang-edu- 
kasyon. 

Lalo ngayong malinaw na maki- 
kita ang tunay na layunin ng STFAP 
nang baguhin ng BOR ang pagkaka- 
tegorya ng mga estudyante, kung 
saan pinalawak ang depinisyon ng 
"may kaya." Layunin nitong palaki- 
hin ang bilang ng mga estudyan- 
teng magbabayad, bawasan ang 
inilalaang subsidyo at sa gayo'y ti- 
yakin ang maksimum na kita. Nang 
una itong ipatupad noong 1989, 
hinati nito ang mga estudyante sa 
siyam na kategorya, kung saan ang 
pinakamababang limang kategorya 
ay walang babayarang matrikula at 
tatanggap ng iba't ibang antas ng 
benepisyo. 

Sa bagong iskema, lima na la- 
mang ang kategorya kung saan 
iisang kategorya ang makikinabang 
sa libreng matrikula. Sa ganitong 


[Ans 


Nirebisang STFAP 


Bracket Taunang kita 


ng magulang 


P1 milyon pataas 


Babayarang matrikula 
kada yunit sa UP Diliman, 
Manila at Los Bafios 


P500,001-P1 milyon 
P135,000-P500,000 


P80,001-P135,000 


P30,000 pababa 


pagbabago ng pagkakategorya, ti- 
natayang aabot sa 80% ng mga pa- 
pasok ng UP ay pagbabayarin na ng 
napakalaking matrikula. Malala pa, 
balak na ilimita na lamang sa 650 
estudyante ang bibigyan ng subsid- 
yo. Sa bagong STFAP, ang ikinaka- 
tegorya na lamang na "mahirap" na 
di pagbabayarin ng matrikula ay 
yaong ang taunang kita ay di 
lalagpas sa P80,000 na di hamak 
na mas mababa pa sa nakatakdang 
minimum na sahod na P325/araw 
sa Metro Manila. (Sa dating iskema, 
nakatakda sa taunang kita na 
P130,000 ang hangganan ng mga 
di pinagbabayad ng matrikula.) 
Malaking kabulastugan ang gani- 
tong pagkakategorya! Mismong ang 
National Wages and Productivity 
Commission ay nagsasabing ang 
arawang gastusin para mabuhay 
nang disente ang isang anim-kata- 
ong pamilya ay umaabot na sa 
P695 (o P253,675/taon). Kung ku- 
mikita ang magulang ng estudyan- 
te nang ganitong sahod na sapat 
lamang sa arawang pangangalla- 
ngan, pagbabayarin sila ng UP 
nang hanggang P9,000-P18,000 
kada taon o halos 300-700% mas 
mataas kumpara sa kasalukuyang 
bayarin. 

Mula't sapul, mariin nang tinu- 
tutulan ng mga estudyante, guro at 
komunidad ng UP ang tusong 
STFAP. Tulad noong 1989, layunin 
lamang nitong pagtakpan ang pag- 
papabaya ng pambansang gubyer- 
no sa UP. Dahil dito, patuloy na 


naninindigan ang mga estudyante 
na ibasura ang tusong iskemang ito 
at ipatupad sa kagyat ang pataka- 
rang libreng edukasyon sa UP at 
lahat ng mga pampublikong uni- 
bersidad. 


a panibagong pagtaas ng ma- 

trikula sa UP, lalong ipinapa- 
pasan sa mga estudyante at kani- 
lang magulang ang responsibilidad 
ng gubyerno na tustusan ang 
edukasyon. Sa malao't madali, bu- 
ung-buong isasabalikat na ng mga 
estudyante ang mga gastusin sa 
edukasyon sa UP, na wala nang 
malaking pagkakaiba sa mga priba- 
dong unibersidad na pag-aari ng 
mga kapitalista. 

Walang tigil ang prosesong ito 
ng komersyalisasyon sa harap ng 
patuloy na pagpapabaya ng pam- 
bansang gubyerno sa UP at buong 
sistemang edukasyon. Katulad sa 
iba pang mga pampublikong pa- 
aralan, sa UP ay taun-taong may 
idinadagdag ang administrasyon na 
iba't ibang mga bayarin. Ipinupur- 
sige ang komersyalisasyon ng mga 
lupain at iba pang ari-arian ng uni- 
bersidad. 

Katulad ng iba pang mga insti- 
tusyong hawak ng gubyerno, iti- 
nakdang dapat kumita ang UP 
upang tustusan ang lumalaking ba- 
hagi ng operasyon nito. Samantala, 
mailalaan ng gubyerno ang pondo 
nito sa pagbabayad sa mga panla- 
bas na utang ng Pilipinas. 

Bilang pampublikong paman- 

tasan, marapat lamang na libre 
kundi man abot-kaya ang edukas- 
yon sa UP. Sa muling pagtaas ng 
matrikula, lalong ipagkakait ang 
karapatang ito sa nakararaming 
naghihirap na Pilipinong mag- 
aaral na hirap na hirap na ngang 
makaabot ng kolehiyo dahil sa 
patuloy na pagsirit ng mga gastu- 
sin bunga ng komersyalisasyon ng 
edukasyon. 


Nagkakaisa ang mga estudyan- 
te, guro at kawani ng UP sa pagla- 
ban sa pribatisasyon at komersyali- 
sasyon ng operasyon ng UP. Hina- 
hamon din nila ang administrasyon 
ng UP na makiisa sa pananawagan 
at pakikipaglaban upang dagdagan 
ng sapat na badyet ang unibersi- 
dad at ang sektor ng edukasyon. 
Ang edukasyon ay batayang kara- 
patan ng mamamayan at hindi pri- 
bilehiyo. Nararapat lamang na pa- 
tuloy na batikusin at labanan ang 
kapabayaan ng gubyerno sa obliga- 
syon nito sa edukasyon at mga 
serbisyong sosyal para sa mamama- 
yan. [AB] 


Badyet ng UP 


itong nakaraang apat na 

taon, halos kalahati lamang 
ng iminumungkahing badyet ng 
administrasyon ng unibersidad 
ang inaprubahan sa pambansang 
badyet. Para sa 2003, nagsumite 
ng P7.3 bilyong badyet ang UP: 
P7 bilyon noong 2004: P6.3 bil- 
yon noong 2005: P7.8 bilyon 


ngayong 2006: at P8.4 bilyon 
para sa 2007. Lagi't lagi, mahigit 
P4 bilyon lamang ang ipinagka- 


kaloob ng gubyerno, habang 
ipinapasa sa pamantasan ang 
responsibilidad na maghanap ng 
pampuno sa pangangailangan 
nito. Tulad ng iba pang serbi- 
syong panlipunan, hindi prayori- 
dad ng rehimeng US-Arroyo ang 
sektor ng edukasyon. ABI 

PANANALANTA NG PASISTANG ESTADO 


na 


3 lider ng Bayan Muna 
sa Bikol, magkakasunod 


na pinaslang 


agtatapos na lamang ang 
Me 2006, di pa rin 
tumigil ang mga death 


squad ni Arroyo. Isang kilalang 
lider progresibo sa Bikol ang pi- 
naslang, isang konsultant ng NDF 
ang dinukot at dalawa pang mili- 
tanteng lider ang pinatay sa patu- 
loy na paghahasik ng terorismo 
ng rehimeng Arroyo. 

Disyembre 31. Walong beses 
na pinagbabaril ng militar hang- 
gang sa mamatay si Rodolfo 
"Pong" Alvarado, 53, provincial 
coordinator ng Bayan Muna (BM) 
sa Albay. Pinaslang siya mga alas- 
5:45 ng hapon habang nagmama- 
neho ng kanyang sasakyan sa Ba- 
rangay San Lorenzo, Ligao, Albay. 
Siya ang ikaanim na nominado ng 
BM noong eleksyong 2004. Siya 
rin ang ika-122 na myembro ng 
BM at ika-814 na biktima ng eks- 
trahudisyal na pamamaslang mula 
nang manungkulan si Gloria Arro- 
yo. 

Samantala, binugbog ng mili- 
tar at pinaputukan ng armalayt 
ang mga residente ng Barangay 
Languyin, Polillo, Quezon dahil 
itinatago umano nila ang mga ge- 
rilya ng Bagong Hukbong Bayan 
(BHB). Isang ta- 
gabaryo, si Juani- 
to San Jose, 53, 
ang dinukot ng 
militar. Ninakawan 
din ang ilang resi- 
dente ng P12,000 
at tatlong cell- 
phone. 

Disyembre 30. 
Pinaslang ng tat- 
long nakamotor- 


siklong myembro ng death squad 
sina Victor Gardose, bise alkalde 
ng Tapaz, Capiz at kanyang badi- 
gard sa gitna ng pagdiriwang ng 
pista. Inaakusahan siyang taga- 
suporta ng BHB. 

Disyembre 24. Pinatay ng 
mga sundalo ng 59th IB si Juan 
Sangalang, 59, myembro ng Haligi 
ng Batangueñong Anakdagat (Ha- 
bagat), pamprubinsyang tsapter 
ng Pagkakaisa ng mga Mamamala- 
kaya ng Pilipinas. Binaril si Sa- 
ngalang sa loob ng kanyang ba- 
hay sa Sityo Pinagapugan, Bara- 
ngay San Diego, Lian, Batangas 
mga alas-4 ng umaga. Nasugatan 
din sa pamamaril ang kanyang 
kapitbahay na si Bobby Espaldon. 
Pinabulaanan ng Karapatan ang 
pahayag ng militar na napatay si 
Sangalang sa isang engkwentro sa 
pagitan ng militar at BHB. 

Disyembre 22. Pinaslang ng 
mga berdugo ng gubyernong Arro- 
yo bandang alas-10 ng umaga sa 
Barangay Dancalan, Donsol, Sor- 
sogon si Francisco Bantog, pam- 
prubinsyang tagapangulo ng BM. 
Dalawampung tama ng kalibre .45 
ang natamo ni Bantog mula sa 
tatlong elemento ng nakamotor- 
siklong death squad. 
Si Bantog ang pangat- 
long militanteng lider 
ng Sorsogon na pina- 
tay sa loob lamang ng 
dalawang linggo. Ba- 
go ito ay pinaslang 
ang progresibong 
abugadong si Gil 
Gojol noong Disyem- 
bre 12 at si Cris 
Frivaldo ng BM noong 

Disyembre 11. 

Sa araw ding ito, binaril ng 
isang nakamotorsiklong mamama- 
tay-tao si Rufino "Butch" Gamboa, 
korespondent ng DZMM at reporter 
ng DWNE Palayan City habang 
papauwi mula sa isang aktibidad 
sa San Jose (City, Nueva Ecija. 
Natamaan ang kanyang kaliwang 
braso at dibdib. 

Disyembre 21. Dinukot si 
Cesar Batralo, isang konsultant ng 

NDF, habang papunta ang 
naturang biktima sa 
isang pagtiti- 

pon ng pa- 
milya sa 
San Pablo 
City. Si Ba- 
tralo ang 
ika-94 na 
desaparecido 
D noong 2006 at 
ika-207 mula 2001. Ikalima 
rin siyang konsultant ng NDF na 
dinukot noong 2006 at hindi pa 
natatagpuan hanggang ngayon. 

Mula Setyembre hanggang sa 
kasalukuyan. Target patayin ng 
mga death squad ni Arroyo si Arte- 
mio Principe, 53, lider-magsasaka 
na tubong Niugan, Bulacan dahil 
pinaghihinalaan siyang myembro 
ng BHB. Patuloy na nagtatago at 
palipat-lipat ang kanyang pamilya 
sa kung saan-saang lugar para 
makailag sa mga berdugo. 

Ganito rin ang sinapit ni 
Lenny Dizon, taga-Angeles, Pam- 
panga at ang kanyang 53 anyos na 
ina. Nitong nakaraang dalawang 
buwan ay palipat-lipat ang mag- 
ina para makaligtas sa mga 
sundalong tumutugis sa kanila. Si 
Lenny, 25, ay myembro ng Agu- 
man da reng Maglalautang Capam- 
pangan, lokal na tsapter ng Kilu- 
sang Magbubukid ng Pilipinas. No- 
ong Nobyembre 17 ay dinukot ng 
mga sundalo ang kanyang kapatid 
na si Romulos Robinos, myembro 
ng Anakpawis. Hindi pa siya inili- 
litaw hanggang ngayon. ABI 


SA IBAYONG DAGAT KP 


Kaguluhan at himagsikan 
sa Iraq, lalong titindi sa 


pagbitay 


CE. AETR- 
| a 2 A 


alang paglubay ang arma- 
Wow paglaban ng mama- 
mayang Iraqi sa kabila ng 


pagbitay kay Saddam Hussein, 69, 
presidente ng Iraq na inagawan ng 
US ng kapangyarihan nang lusubin 
nito ang bansa sa ikalawang pag- 
kakakataon noong 2003. Sa atas 
ng US, binitay ng papet na gub- 
yerno si Hussein noong Disyembre 
30 bilang parusa sa kanya uma- 
nong pagpatay noong 1982 sa 142 
Iraqi na inakusahan ng pagtatray- 
dor. Ang hatol kay Hussein ay 
ibinaba ng papet na korte noong 
Nobyembre matapos ang iligal at 
bogus na paglilitis na kinatangian 
ng mahigpit na pagkontrol at pag- 
didikta ng US at maraming ano- 
malya at karahasan. (Tingnan ang 
artikulong "Hatol na kamatayan 
kay Saddam Hussein, dikta ng US" 
sa isyung Nobyembre 7, 2006 ng 
Ang Bayan). 


kay Saddam Hussein 


Ang mabibigat na pananagu- 
tang ikinaso kay Hussein ay sini- 
kap ng US at papet na rehimen na 
ipansapaw sa walang katulad na 
karahasan at iba pang krimen ni 
Pres. George W. Bush ng US laban 
sa mamamayang Iraqi. 

Inakusahan ng US si Hussein 
ng pagpatay ng daanlibong Iraqi 
sa loob ng kanyang 35 taong pag- 
hahari. Ngunit sa loob ng nakara- 
ang apat na taon, di hamak na 
mas malaking bilang ang pinatay 
at di hamak na mas malala ang 
pinsalang idinulot sa mga Iraqi ng 
brutal na pananakop ni Bush sa 
Iraq. Si Bush ang responsable sa 
pagkamatay ng mahigit 665,000 
sibilyang Iraqi, sa malawakang 
pagkawasak sa kabuhayan, daanli- 
bong bahay, estratehikong impras- 
truktura at batayang serbisyo sa 
Iraq. Dati pa'y daanlibo nang 
Iraqi, karamihan mga bata, ang 


ANG BAYAN Enero 7, 2007 


SA IBAYONG DAGAT KP 


namatay bunga ng ipinataw na em- 
bargo ng US sa Iraq mula 1991 
hanggang 2003. Bukod pa rito ang 
pagwawaldas ni Bush sa buhay ng 
mahigit 3,000 nang mga sundalo 
ng US dahil sa kanyang Iligal at 
brutal na pananakop. Mahigit 
25,000 pa ang nasugatan at 
200,000 ang dumanas ng "war 
shock" at iba't ibang sakit sa pag- 
iisip dulot ng gera. 

Kabilang sa mga kasong isi- 
nampa ng US laban kay Hussein 
ang henosidyo at pamamaslang sa 
mga Shi'ite at Kurd sa panahong 
itinuturing pa siyang mahigpit na 
kaalyado ng US sa Middle East. Iba- 
yong sinulsulan ng US at mga ka- 
alyado nitong iba pang imperyalis- 
tang bansa sa Europe ang alitan sa 
pagitan ng mga etnikong grupo sa 
Irag--mga Sunni Arab (na kinabi- 
langan ni Hussein), Shi'ite at Kurd. 
Ang US pa ang nagsuplay ng mga 
armas na ginamit umano ni Hus- 
sein para isagawa ang mga krimeng 
ibinintang sa kanya nang maging 
kalaban na siya ng US. Sa pagma- 
manipula ng US at papet na rehi- 
meng Iraqi sa buong proseso ng 
paglilitis kay Hussein ay sadyang 
itinago ang responsibilidad ng US 
sa mga krimen umanong ito. 

Nang lusubin at kolonisahin ng 
US ang Iraq, lalo pang pinasahol 
ng US ang hidwaan ng mga etni- 
kong grupo sa Iraq sa pamamagi- 
tan ng pagpabor sa mga Shi'ite at 
panggigipit sa iba, laluna sa mga 
Sunni Arab. 

Nais palabasin ng US na kagus- 
tuhan ng mamamayang Iraqi ang 
pagbitay kay Hussein. Inaasahan 
nitong mapatatahimik na ang Iraq 


Sa kabila ng naghuhumiyaw na kabiguan sa larangan 
ng digma at sa malakas na panawagan ng mamamayang 
Amerikano, patuloy na tumatanggi si Bush na tanggaping 

bigo at walang pag-asang magtagumpay pa ang 
inilunsad niyang gera laban sa Iraq... 


matapos mailigpit ang dating lider 
na siyang naging sangkalan ng US 
sa pananalakay, okupasyon, panda- 
rambong at mga pagmamalupit 
nito sa Iraq. Nais din ng US na pa- 
litawing kaya ng papet na rehimen 
na mapagkaisa at aktwal na pamu- 
nuan ang mamamayang Iraqi. 

Sa pag-atas ng US at papet na 
rehimen na patayin ang pinatalsik 
na presidente ng Iraq, ginawang 
martir si Hussein ng mapagpala- 
yang kilusang Iraqi nang hindi si- 
nasadya. Lalo lamang nagpatindi 
ng pagkamuhi ng mamamayang 
Iraqi sa imperyalistanag US at pa- 
pet na rehimeng Maliki at lalong 
nagpaliyab ng paglaban ng mala- 
wak na hanay ng mamamayang 
Iraqi ang pagpatay kay Hussein. 
Ibayong pinatindi ng pagbitay kay 
Hussein ang galit ng mga katribo 
niyang Sunni Arab at ng mas mala- 
wak na mamamayang Iraqi laluna't 
narekord sa cellphone at nalantad 
sa mamamayan ang mga pag-aali- 
pusta na ginawa kay Hussein no- 
ong binibitay siya, kaiba sa pinala- 
bas sa upisyal na midya. Lalo pa 
nitong napalala ang alitan ng mga 
etnikong grupo kasabay ng pag- 
igting din ng kani-kanilang paghi- 
himagsik sa okupasyon ng US at 
lalong nawalan ng kakayahan ang 
ibayong nahihiwalay at mabuway 
na papet na rehimeng Maliki na 


Ang tiyak, magpapatuloy ang pag-igting ng 
pakikibaka ng mga Iraqi hangga't hindi nagagapi 
ang mananakop at mga galamay nito sa bansa. 


ANG BAYAN Enero 7, 2007 


mapagkaisa at mapamunuan ang 
bansa at mapigilan ang paglaban 
ng mamamayan. 

Daan-daang Iraqi ang mapa- 
ngahas na lumabag sa curfew 
upang magpugay sa yumaong lider 
nang ihatid ito sa kanyang huling 
hantungan noong umaga ng Di- 
syembre 31. Mas marami pa ang 
naglunsad ng mga demonstrasyon 
at pagkilos laban sa mga detats- 
ment at tsekpoynt na ginugwardya- 
han ng mga sundalong Amerikano. 
Sunud-sunod rin ang mga pagsa- 
bog sa iba't ibang dako ng Iraq. 

Sa kabila ng naghuhumiyaw na 
kabiguan sa larangan ng digma at 
sa malakas na panawagan ng ma- 
mamayang Amerikano, patuloy na 
tumatanggi si Bush na tanggaping 
bigo at walang pag-asang magta- 
gumpay pa ang inilulunsad niyang 
gera laban sa Iraq at kailangan 
nang iatras sa lalong madaling pa- 
nahon ang mga tropang Amerikano 
mula rito. Sa halip, nangangarap 
pa si Bush na makakamit pa ang 
tagumpay ng US sa Iraq at iginigiit 
niya ang pagpapadala pa ng dag- 
dag na mga tropa roon. 

Nagkakamali ang US at ang pa- 
pet nitong gubyerno kung inaakala 
nilang huhupa ang paglaban ng ma- 
mamayang Iraqi ngayong patay na si 
Saddam Hussein. Mas malaking ba- 
hagi ng armadong kilusan laban sa 
pananakop sa Iraq ay mga grupong 
walang kaugnayan sa kanya. Ang 
tiyak, magpapatuloy ang pag-igting 
ng pakikibaka ng mga Iraqi hangga't 
hindi nagagapi ang mananakop at 
mga galamay nito sa bansa. [AB] 

Wakasan ang di pantay na relasyon 
sa US! Parusahan ang traydor 


na si Arroyo! 


alaking katrayduran at paninikluhod 
M: interes ng US ang pagsusuko ng 
rehimeng Arroyo kay Lance 
Corporal Daniel Smith sa 
kustodiya ng US noong 
Disyembre 29. Walang a 
kasinggarapal na 
ipinamalas ni 
Gloria Arroyo 
ang kanyang 
pagkatuta sa im- 
peryalismong US 
nang kanyang 
iutos na ili- 
pat mula 
sa Makati 
City Jail 
tungo sa US 
Embassy ang sundalong Amerika- 
nong nahatulan sa salang paggahasa sa Pilipi- 
nang si "Nicole." 

Malaking kabulastugan ang sinasabi ni Arroyo 
na iniutos niya ang pagsusuko kay Smith sa US "alin- 
sunod sa kapakanan at interes ng Pilipinas" at sa la- 
yuning "iligtas ang estratehikong relasyon" ng US at 
Pilipinas na nanganganib na masira sa aniya'y di pag- 
tupad sa Visiting Forces Agreement (VFA). Katunayan, 
ang pagsusuko kay Smith sa kustodiya ng US ay pag- 
gahasa sa soberanya ng Pilipinas at karagdagang pag- 


Itinakas ni Arroyo 
si Daniel Smith 


Mga tampok 


sa isyung ito... PAHINA 3 


P125 dagdag sa sahod, 
ipinasa sa Kongreso 


lapastangan sa biktimang si "Nicole." 
Ito ay aroganteng pagwawasiwas ng ka- 
pangyarihang superpower ng US, kasuk- 
NG lam-suklam na pagpapakatuta ng re- 
LA himeng Arroyo at tahasang pag-alipus- 
Z ta sa pambansang dignidad ng mamama- 
yang Pilipino. 
Patagong itinakas ng gubyernong Arroyo si 
Smith mula sa Makati City Jail at ibinigay sa US 
Embassy sa laking takot na putulin ng US ang 
ayuda militar nito sa Pilipinas. Hayok na hayok si Ar- 
royo sa ayudang ito para magamit niyang pansuhol sa 
mga bulok at pasistang heneral na sumusuhay sa ka- 
nyang paghahari. Asang-asa rin siya sa mga segunda- 
manong sandata para ipanlaban sa mga rebolusyonar- 
yong pwersa at ipanduro sa mamamayan. Tahasang 
inamin ni Chief Presidential Legal Counsel Sergio 
Apostol na “wala tayong mapagpipilian kundi ibalik si 


Kaguluhan, himagsikan 
sa Iraq, lalong titindi 


PAHINA 6 PAHINA 10 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


